kardosdrur/scandi-wiki huggingface dataset:
OL-medaljevindere fra Danmark

Dette er en liste over danske OL-medaljevindere.

Danske OL-medaljevindere

Sommer-OL 

Det største antal medaljer en enkelt udøver har vundet er fem. Dette er opnået af Lars Jørgen Madsen (legene 1912-1920) i skydning (2 guld, 2 sølv og 1 Bronze), Niels Hansen Ditlev Larsen (legene 1912-1924) i skydning (1 guld, 1 sølv og 3 bronze), Eskild Ebbesen (legene 1996-2012) i roning (3 guld, og 2 bronze) og Lasse Norman Hansen (legene 2012-2020) i cykling (2 guld, 1 sølv og 2 bronze. Derudover har herrefodboldholdet også vundet fem medaljer, heraf var den ene dog ved De Olympiske Mellemlege i 1906, som IOC ikke tæller med som OL-medaljer. Poul Elvstrøm vandt derudover fire guldmedaljer i sejlsport ved legene fra 1948-1960.

Vinter-OL

Noter

Se også 
 Olympisk medaljetabel med medaljefordeling pr. land.

Eksterne henvisninger 
 Samling af officielle OL rapporter 
 Statistik for Sommer-OL  Danmarks Idræts-Forbund
 Olympedia: Denmark (DEN)
Kvelertak

Kvelertak (på dansk Kvælertag) er et norsk musikgruppe fra Stavanger, hvis musik kombinerer hardcore punk, sortmetal og rock and roll. Gruppen, der blev grundlagt i 2007 og først nåede ud til et bredere publikum gennem det norske radioprogram NRK Urørt, har selv brugt genrebetegnelsen "necro 'n' roll" om deres musik.

Gruppens tekster er skrevet på norsk og omhandler blandt andet nordisk mytologi. De har været nævnt i de engelsksprogede rockmagasiner Metal Hammer, Kerrang og Rock Sound, og deres musik har været brugt i filmen Troldjægeren.

Biografi 
Kvelertak fik sit første gennembrud i 2009, hvor de optrådte på Trondheim-festivalen by:Larm og derigennem sikrede sig muligheden for at spille på Roskilde Festival samme år; har gav de en koncert, der blev set af omkring 3.000 mennesker. Senere i år 2009 blev gruppen booket til Øyafestivalen, samtidig med at den blev den årlige Urørt-konkurrence på NRK P3. Mod slutningen af året skrev Kvelertak kontrakt med det norske uafhængige pladeselskab Indie Recordings, og i maj 2010 udgav gruppen singlen "Mjød" til download, sammen med en musikvideo. Singlen blev siden hen kåret til "Single Of The Week" på BBC Radio One to uger i træk.

To måneder senere, 21. juni 2010, udgav gruppen sit selvtitulerede debutalbum Kvelertak, der blev mødt med positive anmeldelser i Norge.. Albummet har siden modtaget et guldcertifikat efter at have solgt mere end 15.000 eksemplarer.

Den 19. februar 2011 modtog Kvelertak Statoil-stipendet på 1 million norske kroner under by:Larm. Legatet har til formål at give norske kunstnere større mulighed for at markedsføre sig internationalt. Gruppen har således siden udgivelsen af debutalbummet været på adskillige turnéer, og spillede blandt andet på Copenhell i København og givet koncerter i Århus og København i december 2011. Foruden stipendiet vandt Kvelertak også to Spellemannpriser for pladen, i kategorierne "Rock" og "Årets nye navn".

Gruppens andet album, Meir, blev udgivet i marts 2013 og albummets første single, "Bruane Brenn", blev udgivet i Skandinavien 21. januar, 2013.

Den 16. Juli 2018 valgte Forsanger Erlend Hjelvik at meddele sin afgang fra bandet, dette blev offentliggjort i en officiel udmeldelse på facebook

Medlemmer 
 Ivar Nikolaisen Vokal (2018- 
 Erlend Hjelvik – vokal (til 2018)
 Bjarte Lund Rolland – Guitar
 Maciek Ofstad – Guitar/Vokal
 Vidar Landa – Guitar
 Kjetil Gjermundrød – Trommer
 Marvin Nygaard – Bas

Diskografi

Studieudgivelser 
 Kvelertak (2010)
 Meir (2013)
 Nattesferd (2016)

Demoer 
 "Westcoast Holocaust" (2007)

Referencer

Eksterne henvisninger 

 
 

Metalgrupper fra Norge
Musikgrupper fra 2007
Olaf Finsen

Olaf Finsen er navnet på flere personer:

 Olaf Finsen (borgmester i Thorshavn) (1859-1937) – dansk apoteker og borgmester i Thorshavn
 Olaf Finsen (borgmester i Nykøbing Falster) (1861-1920) – dansk jurist og borgmester i Nykøbing Falster
Se også:
 Oluf Thomas Emil Finsen (1825-1896) – dansk godsforvalter og etatsråd
Candice Accola

Candice Rene King (født Candice Renee Accola; 13. maj 1987) er en amerikansk skuespiller og sanger bedst kendt for sin rolle som Caroline Forbes i The Vampire Diaries.

Privat 
Accola blev født i Houston, Texas men voksede op i Edgewood, Florida og gik på Lake Highland Preparatory School. Hendes far, Kevin, er en hjertekirurger og hendes mor, Carolyn, var tidligere en miljøingeniør før hun blev hjemmegående. Begge hendes forældre er aktive medlemmer af det lokale republikanske parti. Hun har en yngre bror.

Candice Candice blev den 18. oktober 2014 gift med sanger Joe King.

Filmografi

Priser

Referencer

Eksterne henvisninger 

 

Skuespillere fra Texas
Tv-skuespillere fra USA
Lena Sundström

Lena Sundström (født cirka den 8. marts 1972 i Sydkorea) er en svensk journalist og forfatter.

Sundström har skrevet for Metro og Aftonbladet samt været kommentator og rapporter ved TV4.
Hendes debutbog var Saker jag inte förstår och personer jag inte gillar fra 2005. 
Siden har hun skrevet Känns det fint att finnas en dag till? fra 2007 og Världens lyckligaste folk fra 2009.
Den sidste bog var en reportage om dansk integrationspolitik skrevet på baggrund af et 3 måneders ophold i Danmark. 
For bogen vandt hun Publicistklubbens stora pris 2010, Guldspaden 2009 og Gleerups litterära pris 2009.
Bogen blev oversat til dansk og udgivet i 2009 af Forlaget Republik.
Sundströms bog inspirerede tydligvis den danske debattør Mikael Jalving til at skrive modbogen  Absolut Sverige.

Som DN's journalist interviewede hun Edward Snowden i 2015.

Henvisninger 

Faglitterære forfattere fra Sverige
Journalister fra Sverige
Svensksprogede forfattere fra Sverige
Ulrik Christian Nissen

Ulrik Christian Nissen(-Benzon) (død 15. oktober 1756 i København) var en dansk stiftamtmand, bror til Christian Siegfried Nissen-Benzon.

Han var en søn af etatsråd Herman Lorentz Nissen til Lerbæk og Rugballegård (f. 1661, adlet 1710, d. 1717) og Ide Sophie Glud (1672-1703), blev 1718 kommandant på Dansborg i Ostindien og opperhoved over Trankebar, fik kort efter sin afgang fra disse stillinger titel af etatsråd 1729, udnævntes 1736 til stiftamtmand over Trondhjem Stift, indtrådte 1744 som deputeret i Søetatens Generalkommissariat, men afskedigedes 1746 med sin fulde gage i ventepenge fra denne stilling på grund af Generalkommissariatets sammensmeltning med Admiralitetskollegiet, overtog 1747 embedet som stiftamtmand over Aarhus Stift samt amtmand over Havreballegård og Stjernholm Amter, forflyttedes derfra til amtmandsembedet over Københavns Amt og beholdt dette embede til sin død 15. oktober 1756 i København. 1747 var han, der i sit sidste leveår føjede navnet Benzon til sit oprindelige familienavn, da han arvede stamhuset Skærsø, blevet Ridder af Dannebrog, og fra 1744 var han assessor i Højesteret. Han var ikke gift.

Kilder 
 Georg Kringelbach, "Ulrik Christian Nissen", i: C.F. Bricka (red.), Dansk Biografisk Lexikon, København: Gyldendal 1887-1905.

Personer i Dansk Biografisk Leksikon
Godsejere fra Danmark
Riddere af Dannebrog (1671-1808)
Danskere i 1700-tallet
Højesteretsdommere fra Danmark
Amtmænd fra Norge
Amtmænd fra Danmark
Stiftamtmænd over Århus Stift
Dansk Ostindiens guvernører
Ulrik Christian
Kollegiedeputerede fra Danmark
Earl Kim

Earl Kim (født 6. januar 1920, død 19. november 1998) var en koreansk-amerikansk komponist. Kim blev født i Dinuba i Californien af koreanske forældre. Han begyndte klaverstudier ti år gammel, og snart udviklede han en interesse for komposition. Han studerede i Los Angeles og Berkeley hos blandt andre Arnold Schönberg, Ernest Bloch og Roger Sessions. Efter at have tjent under Anden Verdenskrig som efterretningsofficer accepterede han en underviserstilling på Princeton i 1952. I 1967 forlod han Princeton for Harvard University, hvor han underviste indtil sin pensionering i 1990. Han døde i sit hjem i Cambridge i Massachusetts i en alder af 78 år.

Referencer 

Komponister fra USA
Shaker Loops

Shaker Loops er et musikstykke af den amerikanske komponist John Adams, oprindelig skrevet for strygerseptet. En version for strygeorkester fulgte i 1983 og blev uropført i april samme år Alice Tully Hall i New York, dirigeret af Michael Tilson Thomas.

Musikalske værker
Modbog

En modbog er en bog der søger at argumentere mod en eller flere andre debatskabende bøger.

Et eksempler på en modbog er  Lars Christiansen og Lars Sandbecks Gudløse hjerner. Et opgør med de nye ateister der anses som en modbog til de tre ateistiske bestsellere fra 2007 af Sam Harris, Richard Dawkins og Christopher Hitchens.

Litteratur
Bøger
Harmonium (John Adams)

Harmonium er et musikstykke for kor og orkester, der kan betragtes som en korsymfoni. Det er skrevet af den amerikanske komponist John Adams i 1980-1981 for den første sæson i Davies Symphony Hall i San Francisco i Californien.

Musik
On the Transmigration of Souls

On the Transmigration of Souls for orkester, kor, børnekor og indspillede bånd er en komposition af John Adams bestilt af New York Philharmonic og Lincoln Center (og en anonym, men fremtrædende New York-familie) kort tid efter terrorangrebet den 11. september 2001.
Kompositioner
Doctor Atomic

Doctor Atomic er en opera af den moderne amerikanske komponist John Adams til en libretto af Peter Sellars. Den havde premiere på San Francisco Opera den 1. oktober 2005. Værket fokuserer på angsten hos dem, der var på Los Alamos, mens man testede den første atombombe ("Trinity"-testen). I 2007 blev en dokumentarfilm indspillet om operaens tilblivelse. Filmen fik titlen Wonders are Many.

Operaer på engelsk
The Death of Klinghoffer

The Death of Klinghoffer er en amerikansk opera med musik af John Adams til en engelsksproget libretto af Alice Goodman. Operaen blev først opført i Bruxelles og New York i 1991. Den er baseret på kapringen af passagerskibet Achille Lauro af Den palæstinensiske befrielsesfront i 1985 og det derpå følgende drab på den jødisk-amerikanske passager Leon Klinghoffer. Konceptet blev udarbejdet af teaterdirektøren Peter Sellars, der var en vigtig samarbejdspartner ligesom koreografen Mark Morris. Den blev bestilt af fem amerikanske og europæiske operatrupper samt Brooklyn Academy of Music.

Operaer på engelsk
Christian Siegfried Nissen-Benzon

Christian Siegfried Nissen-Benzon (1700 – 1763) var en dansk officer, bror til Ulrik Christian Nissen.

Han var en søn af etatsråd Herman Lorentz Nissen til Lerbæk og Rugballegård (født 1661, adlet 1710, død 1717) og Ide Sophie Glud (1672-1703), blev kaptajn, var 1728 kompagnichef for 14. kompagni (Jyske gevorbne Infanteriregiment (Fynske Infanteriregiment)), blev major 1737, oberstløjtnant 1747, oberst 1755 og fik afsked som generalmajor.

Han føjede navnet Benzon til sit oprindelige familienavn, da han arvede stamhuset Skærsø på Mols efter sin broders død 1756.

Han var gift med Cecilie Cathrine Moldenit (død 1763), datter af proviantkommisær Caspar Conrad Moldenit og Margrethe Cathrine Schrøder, men havde kun døtre i sit ægteskab. Han blev derfor adelsslægtens sidste mand.

Han er begravet i Dråby Kirke.

Kilder 
Danmarks Adels Aarbog 1927

Christian Siegfried
Danskere i 1700-tallet
Generalmajorer fra Danmark
Godsejere fra Danmark
Hans Nicolai Nissen

Hans Nicolai Nissen (født 17. juli 1755 i Tjørnelunde, død 22. december 1815 i København) var en dansk retskyndig.

Han var søn af kommunitetsforvalter og skriver ved Antvorskov Birk, kancelliråd Christian Ditlev Nissen og Cecilie Kirstine f. Lind, dimitteredes 1770 fra Slagelse Skole, tog 1780 juridisk eksamen og blev 1783 professor i lovkyndighed ved Sorø Akademi, 1790 tillige vicelandsdommer i Sjælland og Møn, 1791 desuden landstingshører og -skriver, 1808 etatsråd. Under den engelske invasion 1807 forrettede han felt-generalauditørs tjeneste og fungerede 1808-10 som medlem af den da etablerede Overkriminalret i Odense uden at ønske nogen godtgørelse for disse hverv. Desuden var han i mange år forligelseskommissær og landvæsenskommissær. Nissen har, foruden taler og programmer, udgivet adskillige bind landstingsefterretninger, domssamlinger o. lign.; de af ham selv affattede domme ansås for mønstre på, hvorledes domme skulle skrives.

Gift 8. april 1785 med Anna Sophie Top (24. marts 1765 – 25. oktober 1855), datter af deputeret i Admiralitets- og Kommissariatskollegiet, etatsråd Hans Pedersen Top og Maria Dorothea f. Brügmann.

Kilder 
 G.L. Wad, "Hans Nicolai Nissen", i: C.F. Bricka (red.), Dansk Biografisk Lexikon, København: Gyldendal 1887-1905.
 Thomas Hansen Erslew, Almindeligt Forfatter-Lexicon for Kongeriget Danmark med tilhørende Bilande fra 1814.
 Danske Jurister 1736-1936.

Personer i Dansk Biografisk Leksikon
Landsdommere fra Danmark
Danskere i 1700-tallet
Danskere i 1800-tallet
Hans Nicolai
Nis Nissen

Nis Nissen (døbt 3. marts 1771 i Hillerup Kirke ved Ribe, død 29. juli 1848) var en dansk godsejer og legatstifter.

Han var født 1771 (døbt 3. marts) i Hillerup ved Ribe, hvor hans fader, Peder Nissen, var en velhavende bonde og studehandler; moderen hed Bodil f. Hillerup. Peder Nissen kunne i 1777 købe hovedgården Voldbjerg ved Ringkøbing, som han i 1784 ombyttede med Spøttrup i Salling. Sønnen Nis gik i Ribe Latinskole, men da faderen døde i 1788, blev han kaldt hjem for at bistå moderen med gårdens drift. I 1799 overtog han selv gården og udbetalte sine fire søskende deres arv, hvorved han korn i en betydelig gæld, som endnu trykkede ham mange år efter. Men ved sin store dygtighed som landmand forenet med sparsommelighed og tarvelighed lykkedes det ham efterhånden at erhverve sig en betydelig formue. Som sædvanlig på de større gårde i Vestjylland lagde han især vægt på studeopdrætning, og i den henseende gjorde han Spøttrup til en mønstergård, hvis eksempel bidrog meget til at fremme landbruget i hele Salling. Derimod havde han ingen veneration for middelalderborgen Spøttrups kulturarvsværdier.

Da han ikke efterlod sig livsarvinger, kunne han anvende sin formue til en storstilet velgørenhed. Ved
testamente af 19. april 1845 bestemte han, at hans midler skulle deles i 50 lige store lodder. Af disse blev de 30 tildelte forskellige pårørende af ham og hans anden hustru, 10 lodder bestemtes til et legat for latinskolerne i Ribe, Viborg, Aalborg, Randers og Aarhus, og de øvrige 10 fordeltes til andre formål. Da boet var opgjort, fik hver af de 50 lodder en størrelse af 6582 rigsbankdaler og 72 mark. Legatet til de 5 skoler, som således beløb sig til over 130.000 kr. (1900-kroner), er det største legat, der nogen sinde er skænket til skolevæsenet i Danmark.

Nis Nissen døde 29. juli 1848. Han havde 1803 ægtet Karen Stadil fra Ullerup på Mors (død 10. maj
1824) og 13. maj 1825 Ane Dorthea Hagensen. I 2. ægteskab fik han syv børn, men de døde alle som små. Han er begravet på Rødding Kirkegård.

Kilder 
 Villads Christensen, "Nis Nissen", i: C.F. Bricka (red.), Dansk Biografisk Lexikon, København: Gyldendal 1887-1905.
 Selmer, Nekrologiske Samlinger I.
 Viborg Kathedralskoles Program 1852.

Eksterne henvisninger 
 

Personer i Dansk Biografisk Leksikon
Godsejere fra Danmark
Legatstiftere fra Danmark
Filantroper fra Danmark
Danskere i 1700-tallet
Danskere i 1800-tallet
Personer fra Syd- og Sønderjylland
Gottlieb Philip Geritus Dietrich von Normann

Gottlieb Philip Geritus Dietrich von Normann (14. juli 1749 på Lebbin, Rügen – 12. juni 1821 i København) var en dansk officer, bror til Adolph Christoph Adam von Normann.

Han var søn af Jürgen Ernst von Normann (død 1727) til godset Lebbin på Rügen. Moderen var født von Oldenburg. 1763 kom Normann som page til hertug Frederik af Glücksborg og blev 1769 dansk sekondløjtnant, men tiltrådte først i slutningen af 1772 tjenesten, nemlig ved Livgarden til Fods. Ved denne afdeling stod han nu i 37 år, men han har dog fra 1785 næppe forrettet tjeneste, thi da hertug Frederik Christian af Augustenborg det nævnte år kom til København, blev Norman kavaler hos ham, og i denne stilling forblev Normann til hertugens død 1814.

Imidlertid avancerede Normann, der 1803 blev kammerherre, i Hæren og blev 1789 karakteriseret major, 1794 kompagnichef, 1803 oberstløjtnant, 1809 oberst og chef for 3. jyske Infanteriregiment, 1810 generalmajor og 1813 chef for Danske Livregiment til Fods. 1816 stilledes han efter ansøgning à la suite med behold af sin hele gage. Han døde i København 12. juni 1821.

Normann, der 1777 fik dansk indfødsret, giftede sig 1795 med Louise Caroline Francisca Charlotte von Holstein (15. december 1770 – 1828), datter af general Adam Eggert von Holstein (i 2. ægteskab.

Kilder 
 Johan Lesser, "Gottlieb Philip Geritus Dietrich Normann", i: C.F. Bricka (red.), Dansk Biografisk Lexikon, København: Gyldendal 1887-1905.

Personer i Dansk Biografisk Leksikon
Gottlieb Philip Geritus Dietrich
Generalmajorer fra Danmark
Kammerherrer fra Danmark
Danskere i 1700-tallet
Danskere i 1800-tallet
Personer fra Rügen
Bellinga slot

Bellinga slott, og gods ligger ved Ellestadssjöns vestlige  side i Ystads kommun.

Godset var fra 1500-tallet en sædegård under Sövdeborg. I 1860'erne udskiltes Bellinga og slottet blev bygget af Elisabeth Piper og hendes mand friherre Carl Fredrik Hochschild. Slottet har derefter været i slægten Pipers eje. Det er ikke  tilgængeligt for offentligheden

Eksterne kilder og henvisninger
 Sylve Åkesson: Om Bellinga slot 

Bygninger, konstruktioner og anlæg i Ystad
Slotte i Skåne
Byggnadsminnen i Skåne län
Pietro Participazio

Pietro Badoer Participazio (født 939, død 942) var den 20. doge i Venedig. Han var søn af den 18. doge Orso 2. Participazio. Det lader til at der ikke skete noget bemærkelsesværdigt i hans regeringstid. Han døde tre år efter at være blevet valgt og han blev begravet i Felice kirken  Saint di Ammiana, hvor også hans far blev begravet.

Henvisninger 
Medieval Lands Project

Se også 

Doger
Pietro 3. Candiano

Pietro 3. Candiano (døde 959/960) var den 21. Doge i Venedig. Han regerede fra 942 til 959.

Familie 

Pietro tilhørte den mægtige Candiano-familie, som havde efterfulgt rækken af doger fra Partecipazio-familien, og i lighed med disse arbejdede målrettet på at gøre dogeposten arvelig. Mellem 864 og 981 sad fem fra Candiano-familien på dogeposten.

Pietro var søn af den 19. doge Pietro 2. Candiano og barnebarn af den 16. doge Pietro 1. Candiano. Som sin far blev han kaldt Petrone, den "Store Pietro". Han havde fire eller fem sønner, hvor af den ældste, Pietro, først blev med-doge og fra 959 blev hans efterfølger. Hans søn Domenico var biskop i Torcello, en anden søn, Stefano, skal have tjent sig en formue ved slavehandel.

Dogeposten 

Pietro 3. blev valgt til doge af folkeforsamlingen. I 944 indledte han som støtte for Patriarkatet i Grado en vellykket blokade mod dennes konkurrenter, Patriarkatet i Aquileia.
Han organiserede to felttog mod piraterne, som havde slået sig ned på øen Pagania i den østlige del af Adriaterhavet. I 951 fik han i lighed med sine forgængere en række handelsprivilegier fra kong Berengar 2., som endda blev yderligere udvidet.

Pietros søn intrigerede mod faderen og arbejdede målrettet på at sikre sig eneherredømmet i Venedig. Først blev han med støtte fra folkeforsamlingen udnævnt til med-doge. Derpå samlede han med støtte fra Guido af Ravenna og Berengar en slagkraftig styrke omkring sig og tvang dogen til at træde tilbage.

Pietros præcise dødsdato og hvor han er begravet kendes ikke.

Kilder 

 Claudio Rendina: I dogi. Storia e secreti. 2. Auflage, Rom 2003, .
 Andrea da Mosto: I dogi di Venezia. Milano 2003, .

Se også 

Doger
Mitsubishi Pajero Sport

Mitsubishi Pajero Sport er en mellemstor offroader fra den japanske bilfabrikant Mitsubishi Motors. Bilen er siden 1996 blevet bygget i Okazaki, Catalão og Beijing. I Australien hedder bilen Mitsubishi Challenger, i Latinamerika Mitsubishi Nativa, i Storbritannien og Sydamerika Mitsubishi Shogun Sport og i spansktalende lande Mitsubishi Montero Sport. I Japan blev Montero Sport i 2003 og i USA i 2004 afløst af Mitsubishi Endeavour.


Første generation K90 (1996−2008) 

Produktionen af Pajero Sport begyndte i 1996 i Japan, og fra 1997 kunne bilen købes i de fleste eksportlande. Selv om modellen havde navnet, motorerne og firehjulstrækket til fælles med Mitsubishi Pajero, var den bygget på platformen fra pickuppen L200 med chassisramme og stiv bagaksel.

Tekniske specifikationer

Anden generation (2008−) 

I august 2008 introduceredes på Moskva Motor Show den anden generation af Pajero Sport, som fortsat er baseret på L200 og har arvet dennes chassisrammekonstruktion; også frontpartiets design ligner L200. Derudover er den nye Pajero Sport udstyret med Super Select-firehjulstrækket fra Pajero og findes med to commonrail-dieselmotorer på 2,5 og 3,2 liter og en 3,5-liters V6-benzinmotor. Alt efter version er modellen udstyret med fem eller syv siddepladser. I Rusland sælges kun den fempersoners model med 3,2-liters dieselmotor. Den anden generation sælges hverken i USA eller Vesteuropa, hvorved forgængeren der ingen efterfølger har fået endnu.

Kilder

Eksterne henvisninger 

Sport
Offroadere
Biler introduceret i 1996
Biler fra 1990'erne
Biler fra 2000'erne
Biler fra 2010'erne
Mads Bjørn

Mads Bjørn/Mads Björn (født 1979 i Esbjerg) er en dansk producer, sanger og sangskriver.

Diskografi 

Monolith (2012)
 E.K.I.A. (EP, 2013)
 How To Giggle And Give In (2014)
Live at Stella Polaris (med  Lis Sørensen) (2017)
Running Music (med Teitur) (2018)
release as DAGSFORM: "Pack Of Cards" (2019)

Sangere fra Danmark
Multiinstrumentalister
First Aid Kit

First Aid Kit er en svensk folkemusikduo, der består af de to søstre Klara (vokal og guitar) og Johanna Söderberg (vokal, keyboard, autoharpe og bas). Når de optræder live bliver de akkompagneret af en trommeslager, steel guitarist og i nyere tid også en keyboard-spiller. I 2008 blev de internationalt kendt for deres coverversion af Fleet Foxess sang "Tiger Mountain Peasant Song" på YouTube der opnåede stor popularitet. De har udgivet fire studiealbums, to EP'er og en håndfuld singler. I 2015 blev de nomineret til en Brit Award som en af de fem bedste internationale grupper.

Diskografi

Albums

EP'er

Singler 

*Did not appear in the official Belgian Ultratop 50 charts, but rather in the bubbling under Ultratip charts.

Andre sange på hitlisten

Noter

Referencer

Eksterne henvisninger 

 

 
Musikgrupper fra 2007
Rangleklods

Rangleklods er en electro-kunstner fra Danmark, og består af Esben Nørskov Andersen, og fra 2014 til 2019 tillige af Pernille Smith-Sivertsen. Rangleklods er et af Danmarks mest turnerende kunstnere, og tæller, foruden Danmark, lande som Tyskland, England, Frankrig og en lang række andre europæiske lande i deres livekartotek. På Roskilde Festival 2012 spillede Rangleklods for et pakket Cosmopol.

Diskografi 
 Beekeeper (2012)
 Home EP (2011)
 Straitjacket (2015)
 All About U (2020)

Eksterne henvisninger 
 
 Officiel hjemmeside 
 

Musikgrupper fra Danmark
Electro
Musikgrupper fra 2010